SET เช้าพุ่ง 11 จุด ตามตปท. แรงเก็งงบ “บจ.” ไตรมาส 3 หนุน
SET เช้าทะยาน 11.09 จุด ตามต่างประเทศ หลังตลาดหุ้นสหรัฐปรับตัวขึ้นเมื่อวันศุกร์ จากตัวเลข PCE ออกมาต่ำกว่าคาด หนุนความเชื่อมั่นนักลงทุน ว่าเฟดจะชะลอการขึ้นดอกเบี้ย และมีแรงเก็งงบ “บจ.” ไตรมาส 3 หนุน
SET เช้าทะยาน 11.09 จุด ตามต่างประเทศ หลังตลาดหุ้นสหรัฐปรับตัวขึ้นเมื่อวันศุกร์ จากตัวเลข PCE ออกมาต่ำกว่าคาด หนุนความเชื่อมั่นนักลงทุน ว่าเฟดจะชะลอการขึ้นดอกเบี้ย และมีแรงเก็งงบ “บจ.” ไตรมาส 3 หนุน
31 ต.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:01 น. อยู่ที่ 1,617.16 จุด เพิ่มขึ้น 11.09 จุด หรือ 0.69% สูงสุดที่ 1,617.54 จุด ต่ำสุดที่ 1,613.31 จุด มูลค่าการซื้อขาย 2.76 พันล้านบาท
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้ น่าจะปรับตัวขึ้นได้ไปทดสอบแนวต้านที่ระดับ 1,610 จุด เป็นไปตามตลาดหุ้นอื่นในภูมิภาคเอเชีย หลังตลาดหุ้นสหรัฐปรับตัวขึ้นเมื่อวันศุกร์ที่ผ่านมา จากดัชนีราคาการใช้จ่ายเพื่อการบริโภคส่วนบุคคล (PCE) ออกมาต่ำกว่าที่ตลาดคาดการณ์ ส่งผลให้นักลงทุนเชื่อว่าธนาคารกลางสหรัฐ (เฟด) จะชะลอการขึ้นดอกเบี้ย ซึ่งเป็นการตอกย้ำการคาดการณ์ในช่วงก่อนหน้านี้
ขณะที่วันนี้ยังคงมีแรงซื้อเก็งกำไรในผลประกอบการของบริษัทจดทะเบียนอย่างต่อเนื่อง โดยสัปดาห์นี้แนะติดตามการประชุมธนาคารกลางสหรัฐ (เฟด) ในวันที่ 1-2 พ.ย. และการเปิดเผยตัวเลขเศรษฐกิจของไทย ให้แนวรับ 1,595-1,600 จุด และแนวต้าน 1,610-1,620 จุด